laion/Wikipedia-Exotic huggingface dataset:
সারিন

সারিন (বৈজ্ঞানিক নাম: Pieris canidia) এক প্রজাতির মাঝারি আকারের প্রজাপতি, যাদের মুল শরীর আর ডানা সাদা বর্ণের এবং তার ওপর কালো ছোপযুক্ত। এরা ‘পিয়েরিডি’ পরিবারের সদস্য। প্রসারিত অবস্থায় সারিনের ডানার আকার ৪৫-৬০ মিলিমিটার দৈর্ঘ্যের হয়। ভারতে প্রাপ্ত সারিন এর উপপ্রজাতি হল- Pieris canidia canis Evans, 1912 – Sahyadri Cabbage White Pieris canidia indica Evans, 1926 – Indian Cabbage White সাধারণত এই জাতীয় প্রজাপতিটি ভারতে হিমালয় সন্নিহিত অঞ্চলগুলিতে প্রচুর পরিমানে দেখা যায়। দক্ষিণ ভারত সহ ভারতীয় উপদ্বীপ অঞ্চল, নেপাল, পামির মালভূমি পর্যন্ত, এছাড়া চিন ও উত্তর ও দক্ষিণ কোরিয়াতেও এদের দেখা যায়। কাশ্মীর থেকে সিকিম, আসাম এর ১২০০০ ফুট উচ্চতা পর্যন্ত এদের দেখা মেলে। এই প্রজাপতি মূলত: সাদা বর্ণের। ওপর পিঠ ও সামনের ডানার শীর্ষে কালো। এই কালো ছোপ পার্শ্বপ্রান্ত বরাবর নেমে এসেছে। ডানার আঁচলে একটা মাঝারি মাপের কালো ফোঁটা লক্ষ্য করা যায়। ডানার নিচের পিঠে সাদার ওপর হাল্কা ছাই এবং হলুদের আভা দেখা যায়। এদের মূল খাদ্য ফুলকপির পাতার রস। সারিনের ডিম সাদা বর্ণের হয় এবং দেখতে অনেকটা চাল এর মতো। শূককীটগুলি লম্বাটে এবং ঘন সবুজ বর্ণের হয়। পিঠের মাঝখানে দৈর্ঘ্য বরাবর একটা হলুদ রেখা দেখা যায়। এরা পাতার নিচে বা গাছের কান্ডে বিশ্রাম করে। এই শূককীট Brassicaceaeগোত্রের উদ্ভিদ অর্থাৎ ফুলকপি (Brassica oleracea),বাঁধাকপি এবং Cruciferae এদের পাতার রসালো অংশ আহার করে। মূককীট এর রঙ সবুজ হয়। এরা সাধারণত পাতার ওপর পিঠে মূককীটে পরিনত হয়। সারিনের মূককীটগুলির মাথা সরু হয়। Dāśagupta, Yudhājit̲̲̲̲̲̲a (2006)। Paścimabaṅgera prajāpati (1. saṃskaraṇa. সংস্করণ)। Kalakātā: Ānanda। পৃষ্ঠা 66। আইএসবিএন 81-7756-558-3।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Isaac, Kehimkar (২০০৮)। The book of Indian Butterflies। New Delhi: Oxford University Press। আইএসবিএন 978 019569620 2।  "Pieris canidia Linnaeus, 1768 – Asian Cabbage White"। সংগ্রহের তারিখ ১৮ অক্টোবর ২০১৬।  Bingham, C. T. 1907. Fauna of British India. Butterflies. Volume 2 উইকিমিডিয়া কমন্সে সারিন সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Pieris canidia
ম্যাসিডনের ক্রাতেরোস

ক্রাতেরোস (গ্রিক: Κρατερός) বা ক্রাতেউয়াস (গ্রিক: Κρατεύας) ম্যাসিডনের রাজা ছিলেন। প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ম্যাসিডন রাজসভার এক সদস্য ক্রাতেরোসের হাতে প্রথম আর্কেলাওসের মৃত্যু ঘটে। এই হত্যাকাণ্ড সম্বন্ধে বিভিন্ন বয়ান পাওয়া যায়। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাকে হত্যা করেন বলে এলিয়ানস মত প্রকাশ করেছেন। দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন। অ্যারিস্টটলের বয়ান অনুযায়ী, প্রথম আর্কেলাওস তাকে যৌন হেনস্থা করায় অপমানিত ক্রাতেরোস তার দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাকে হত্যা করেন। প্রথম আর্কেলাওসকে হত্যার পর মাত্র কয়েক দিনের জন্যই ক্রাতেরোস ম্যাসিডনের সিংহাসনে আসীন থাকতে সক্ষম হন। প্রথম আর্কেলাওসের দুই পুত্র ওরেস্তেস ও দ্বিতীয় আর্কেলাওস রাজ্যভার গ্রহণ করলে ক্রাতেরোস বিতাড়িত হন। Aelian. Varia Historia, Translated by Nigel G. Wilson as Historical Miscellany. 1997. Loeb Classical Library. আইএসবিএন ৯৭৮-০-৬৭৪-৯৯৫৩৫-২ Siculus, Diodorus (১৯৩৫)। Library of History: Loeb Classical Library। Cambridge, MA.: Harvard University Press।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Paparrigopoulos, Constantine। History of the Hellenic nation, 6 volumes, 1860-1877। Athens: N. G. Passari।  Robert Malcolm Errington: Geschichte Makedoniens. Von den Anfängen bis zum Untergang des Königreiches. Beck, München 1986, আইএসবিএন ৩-৪০৬-৩১৪১২-০, S. 34 mit Anm. 3 u. 4. (জার্মান)
আমিনবাজার ইউনিয়ন

আমিনবাজার ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১০.৯৪ বর্গ কিলোমিটার। সাভার উপজেলার আমিনবাজার এলাকায় আমিনবাজার ইউনিয়ন পরিষদ কার্যালয় অবস্থিত। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
ভাকুর্তা ইউনিয়ন

ভাকুর্তা ইউনিয়ন ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ২১.০৬ বর্গ কিলোমিটার। ইউনিয়নের ভাকুর্তা বাজারের হিন্দু ভাকুর্তা এলাকায় ভাকুর্তা ইউনিয়ন পরিষদ কার্যালয় অবস্থিত। ৯ টি ওয়ার্ড এর সমন্বয়ে ইউনিয়ন পরিষদটি গঠিত। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
ম্যাসিডনের ওরেস্তেস

ওরেস্তেস (গ্রিক: Ὀρέστης) ম্যাসিডন শাসনকারী আর্গিয়াদ রাজবংশের রাজা ছিলেন। ওরেস্তেস আর্গিয়াদ রাজবংশের ত্রয়োদশ রাজা প্রথম আর্কেলাওসের পুত্র ছিলেন। প্রথম আর্কেলাওসকে হত্যা করে ক্রাতেরোস যখন সিংহাসনে আরোহণ করেন, তখন ওরেস্তেস শৈশবাবস্থায় ছিলেন। সেই কারণে দ্বিতীয় এরোপসকে রাজপ্রতিনিধি হিসেবে নিযুক্ত করে শিশু ওরেস্তেসকে রাজা হিসেবে সিংহাসনে বসানো হয়। চার বছর পরে, দ্বিতীয় এরোপস তাকে হত্যা করে সিংহাসন অধিকার করেন। Siculus, Diodorus (১৯৩৫)। Library of History: Loeb Classical Library। Cambridge, MA.: Harvard University Press।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য)
জ্যোতিষচন্দ্র পাল

জ্যোতিষচন্দ্র পাল (? - ১৯২৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি বিপ্লবী বাঘা যতীনের দলের সভ্য হিসেবে ১৯১৫ খ্রিষ্টাব্দের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। তিনি বিপ্লবী বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন এবং ধরা পড়ে যাবজ্জীবন কারাদণ্ডে দণ্ডিত হন। জ্যোতিষচন্দ্র পালের জন্ম নদীয়া জেলার কমলাপুরে। তার বাবার নাম মাধবচন্দ্র পাল। ১৯১৫ খ্রিষ্টাব্দের ৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের বলরামগড়িতে বুড়িবালাম (উড়িষ্যায় একে বলে "বুড্ঢাবালাঙ্গ") নদীর উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিশের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ১৯১৫ খ্রিষ্টাব্দে ৩ ডিসেম্বর তাদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিশের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তার মৃত্যু ঘটে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৫৮, আইএসবিএন ৯৭৮-৮১-৭৯৫৫-১৩৫-৬ "রক্তাক্ত বুড়িবালামের তীরে - Banglahunt"। Dailyhunt (ইংরেজি ভাষায়)। সংগ্রহের তারিখ ২০১৯-০৮-১১।  giswami, Ifsita। "গরমের ছুটিতে সিমলিপাল জাতীয় উদ্যানে কয়েকটা দিন"। E News Bangla | Bengali News Portal। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০৮-১১।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৭০, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১২১-১২৬।
নীরেন্দ্রনাথ দাশগুপ্ত

নীরেন্দ্রনাথ দাশগুপ্ত (১৮৯২ - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন। তিনি বিপ্লবী বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন। নীরেন্দ্রনাথ দাশগুপ্ত ১৮৯২ খ্রিষ্টাব্দে ডিসেম্বরে মাদারিপুর সদর উপজেলাধীন খৈয়ারভাঙ্গা গ্রামে জন্মগ্রহণ করেন। তাঁর বাবার নাম ললিত দাশগুপ্ত। মাদারিপুর শহরে বাসাবাড়ী ছিলো। তিনি মাদারিপুর হাই স্কুলের ছাত্র থাকা অবস্থায় মাদারিপুর সমিতির (১৯১০খ্রি.) বিপ্লবী সদস্য হয়েছিলেন। ১৯১৩ খ্রিষ্টাব্দে ফরিদপুর ষড়যন্ত্র মামলায় অভিযুক্ত হয়ে কারারুদ্ধ হন। জেল থেকে মুক্তি পেয়ে ১৯১৫ খ্রিষ্টাব্দে গোয়েন্দা অফিসার নীরদ হালদারকে গুলি করে হত্যা করেন। তিনি বিপ্লবী বাঘা যতীনের নেতৃত্বে ১৯১৫ খ্রিষ্টাব্দের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন। ১৯১৫ খ্রিষ্টাব্দের ৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জঙ্গলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের বলরামগড়িতে বুড়িবালাম (উড়িষ্যায় একে বলে "বুড্ঢাবালাঙ্গ") নদীর উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরিখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিশের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ১৯১৫ খ্রিষ্টাব্দে ৩ ডিসেম্বর তাদের দুজনের ফাঁসি কার্যকর করা হয়। জ্যোতিষচন্দ্র পাল ও বেশিদিন বাঁচেন নি। পুলিশের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তার মৃত্যু ঘটে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪৮, আইএসবিএন ৯৭৮-৮১-৭৯৫৫-১৩৫-৬ জাব্বার মিয়া, আবদুল (১৯৯৪)। মাদারীপুর জেলা পরিচিতি। শকুনী, মাদারিপুর: মিসেস লীনা জাব্বার। পৃষ্ঠা ১৬৭।  "রক্তাক্ত বুড়িবালামের তীরে - Banglahunt"। Dailyhunt (ইংরেজি ভাষায়)। সংগ্রহের তারিখ ২০১৯-০৮-১১।  giswami, Ifsita। "গরমের ছুটিতে সিমলিপাল জাতীয় উদ্যানে কয়েকটা দিন"। E News Bangla | Bengali News Portal। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০৮-১১।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৭০, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১২১-১২৬।
পদ্মা বিভাগ

পদ্মা বিভাগ বাংলাদেশের একটি প্রস্তাবিত প্রশাসনিক বিভাগ। প্রস্তাবনা অনুসারে, বর্তমান ঢাকা বিভাগ থেকে আলাদা হয়ে ফরিদপুর, গোপালগঞ্জ, রাজবাড়ী, মাদারীপুর ও শরীয়তপুর এই পাঁচটি জেলা নিয়ে পদ্মা বিভাগ নামে প্রতিষ্ঠিত হবে। যার সদর দপ্তর হবে ফরিদপুর। পদ্মা বিভাগ গঙ্গাঋদ্ধি নামক প্রাচীন রাজ্যের অধীনে ছিল। মুঘল আমলে এ এলাকা ফাতেহাবাদ সরকার নামে সুপরিচিত ছিল। ২০১৫ সালের ২৬ জানুয়ারি মন্ত্রিসভার এক বৈঠকে প্রধানমন্ত্রী শেখ হাসিনা চট্টগ্রাম বিভাগ থেকে আলাদা করে বৃহত্তর কুমিল্লা-নোয়াখালী অঞ্চল নিয়ে মেঘনা বিভাগ ও ঢাকা বিভাগ থেকে আলাদা করে বৃহত্তর ফরিদপুর অঞ্চল নিয়ে পদ্মা বিভাগ গঠনের বিষয়ে আলোচনা করেন এবং এ বিষয়ে প্রয়োজনীয় ব্যবস্থা নিতে নির্দেশ দেন। ২০১৯ সালের ২২ অক্টোবর প্রধানমন্ত্রী শেখ হাসিনার সভাপতিত্বে অনুষ্ঠিত প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় পদ্মা নামে নতুন বিভাগ গঠনের সিদ্ধান্ত গ্রহণ করা হয়। তবে বৈশ্বিক অর্থনৈতিক সংকট ও সরকারের ব্যয় সংকোচন নীতির কারণে ২০২২ সালের ২৭ নভেম্বর নিকারের সভায় পদ্মা বিভাগ পদ্মা বিভাগ ও মেঘনা বিভাগ গঠনের সিদ্ধান্ত সাময়িকভাবে স্থগিত করা হয়। ঢাকা বিভাগ "দেশের নবম বিভাগ পদ্মা"। দৈনিক ইত্তেফাক। ৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২২।  "3 new divisions to be formed"। ১৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "People want Faridpur division early"। ২৪ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "Faridpur new division soon"। ২৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "প্রস্তাবিত কুমিল্লা বিভাগের নাম হবে ময়নামতি: প্রধানমন্ত্রী"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "দেশের নবম বিভাগ পদ্মা"। একুশে টিভি। সংগ্রহের তারিখ ২২ অক্টোবর ২০১৯।  "পদ্মা ও মেঘনা বিভাগ করার প্রস্তাব স্থগিত"। প্রথম আলো। সংগ্রহের তারিখ ২ ডিসেম্বর ২০২২।  "পদ্মা ও মেঘনা বিভাগ গঠনের সিদ্ধান্ত স্থগিত"। banglanews24.com। ২৭ নভেম্বর ২০২২। সংগ্রহের তারিখ ২ ডিসেম্বর ২০২২।
ইয়ারপুর ইউনিয়ন

ইয়ারপুর ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৬.৩৫ বর্গ কিলোমিটার। আশুলিয়া থানার জিরাবো এলাকার নরসিংহপুরে (সরকার মার্কেট সংলগ্ন) ইয়ারপুর ইউনিয়ন পরিষদ কার্যালয়ের অবস্থান। মোট ভোটার সংখ্যা: ৮৬ হাজার ৩৬১ জন। মোট পুরুষ ভোটার সংখ্যা : ৪৫ হাজার ৮৯০ জন। *মোট নারী ভোটার ৪০ হাজার ৪৭১ জন। * শামীম আহমেদ সুমন বিষয়শ্রেণীউ:সাভার উপজেলার ইউনিয়ন Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
মনোরঞ্জন সেনগুপ্ত

মনোরঞ্জন সেনগুপ্ত (১৮৯৮ - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন। তিনি বিপ্লবী বাঘা যতীনের নেতৃত্বে ১৯১৫ খ্রিষ্টাব্দের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশ নেন। মনোরঞ্জন সেনগুপ্ত ১৮৯৮ খ্রিষ্টাব্দে মাদারিপুর সদর উপজেলাধীন খৈয়ারভাঙ্গা গ্রামে জন্মগ্রহণ করেন। তার বাবার নাম হলধর সেনগুপ্ত। মনোরঞ্জন সেনগুপ্তের বড়ভাই প্রফুল্ল সেনগুপ্ত মাদারিপুর হাই স্কুলের শিক্ষক ছিলেন। লাঠি, শড়কী, ছোরা এবং তলোয়ারে মনোরঞ্জন সেনগুপ্ত ছিলেন সিদ্ধহস্ত। প্রথমে মাদারিপুর ব্রতী সমিতি এবং পরবর্তীতে মাদারিপুর সমিতির (১৯১০খ্রি.) বিপ্লবী সদস্য ছিলেন। ১৯১৫ খ্রিষ্টাব্দের ৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের বলরামগড়িতে বুড়িবালাম (উড়িষ্যায় একে বলে "বুড্ঢাবালাঙ্গ") নদীর উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিশের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ১৯১৫ খ্রিষ্টাব্দে ৩ ডিসেম্বর তাদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিশের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তার মৃত্যু ঘটে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪৮, আইএসবিএন ৯৭৮-৮১-৭৯৫৫-১৩৫-৬ জাব্বার মিয়া, আবদুল (১৯৯৪)। মাদারীপুর জেলা পরিচিতি। শকুনী, মাদারিপুর: মিসেস লীনা জাব্বার। পৃষ্ঠা ১৬৭।  "রক্তাক্ত বুড়িবালামের তীরে - Banglahunt"। Dailyhunt (ইংরেজি ভাষায়)। সংগ্রহের তারিখ ২০১৯-০৮-১১।  giswami, Ifsita। "গরমের ছুটিতে সিমলিপাল জাতীয় উদ্যানে কয়েকটা দিন"। E News Bangla | Bengali News Portal। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০৮-১১।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১২১-১২৬।
ম্যাসিডনের দ্বিতীয় আলেকজান্ডার

দ্বিতীয় আলেকজান্ডার (গ্রিক: Ἀλέξανδρος) আর্গিয়াদ রাজবংশের রাজা ছিলেন, যিনি ৩৭১ খ্রিস্টপূর্বাব্দ হতে ৩৬৯ খ্রিস্টপূর্বাব্দ পর্য্যন্ত ম্যাসিডন শাসন করেন। দ্বিতীয় আলেকজান্ডার আর্গিয়াদ রাজবংশের রাজা তৃতীয় আমুনতাস ও তাঁর পত্নী প্রথম ইউরিদিকের পুত্র ছিলেন। ৩৭১ খ্রিস্টপূর্বাব্দে পিতার মৃত্যুর পর যুবক দ্বিতীয় আলেকজান্ডার ম্যাসিডনের সিংহাসনলাভ করেন। শাসনভার গ্রহণ করেই তাঁকে উত্তর-পশ্চিম দিক থেকে ইলিরিয়দের আক্রমণ ও পূর্বদিক থেকে পাউসানিয়াস নামক সিংহাসনের দাবীদারের আক্রমণের সম্মুখীন হতে হয়। পাউসানিয়াস ম্যাসিডনের বেশ কিছু শহর দখল করে রাজধানী পেল্লা আক্রমণের চেষ্টা শুরু করলে, দ্বিতীয় আলেকজান্ডার এথেন্সের সেনাপতি ইফিক্রাতিসের সহায়তায় তাঁকে পরাজিত করেন। থেসালির অ্যালিউয়াদাই পরিবারের অনুরোধে দ্বিতীয় আলেকজান্ডার থেসালির গৃহযুদ্ধে জড়িয়ে পড়েন। তিনি থেসালির রাজধানী লারিসা ও অন্যান্য শহরগুলি অধিকার করে নেন ঠিকই কিন্তু প্রতিশ্রুতিভঙ্গ করে সেখানে সেনা মোতায়েন করেন। এরফলে থিবসের সেনাপতি পেলোপিদাস ম্যাসিডনের বাহিনীর বিরুদ্ধে যাত্রা করে তাঁদের থেসালি থেকে হঠিয়ে দেন। দ্বিতীয় আলেকজান্ডারের উচ্চাকাঙ্খী ভগ্নীপতি টলেমিকে সমর্থন করে পেলোপিদাস দ্বিতীয় আলেকজান্ডারের ওপর চাপ সৃষ্টি করেন এবং এথেন্সের পরিবর্তে থিবসের সঙ্গে সম্পর্ক স্থাপনে বাধ্য করেন। এই সময় দ্বিতীয় আলেকজান্ডার তাঁর হাতে তাঁর কনিষ্ঠ ভ্রাতা দ্বিতীয় ফিলিপকে সমর্পণ করতে বাধ্য হন। সিংহাসন লাভের দুইবছরের মধ্যে ভগ্নীপতি টলেমি তাঁকে হত্যা করেন। Smith, William (১৮৬৭)। "Alexander II"। William Smith। Dictionary of Greek and Roman Biography and Mythology। 1। Boston: Little, Brown and Company। পৃষ্ঠা 118–119।  Diodorus Siculus (২০০৪)। "Diodorus Siculus, Library"। www.perseus.tufts.edu। সংগ্রহের তারিখ জানুয়ারি ১৭, ২০১১।
নাদিয়া আলী (সঙ্গীত শিল্পী)

নাদিয়া আলী (উর্দু: نادیہ علی‎‎) (জন্ম: ৩ আগস্ট ১৯৮০) একজন পাকিস্তানি বংশোদ্ভূত আমেরিকান গায়ক এবং গীতিকার। আলী ২০০১ সালে আইয়ো ব্যান্ডের সাথে সম্পৃক্ত হয়ে নারী শিল্পী এবং গীতিকার হিসেবে মর্যাদা লাভ করেন। এরপর তার প্রথম একক অ্যালবাম র‌্যাপচার মুক্তি পায় যেটি আমেরিকার একক অ্যালবামের টপচার্টের ২য় তালিকায় অবস্থান করে ব্যাপকভাবে পরিচিতি লাভ করেন। এছাড়াও গানটি ইউরোপের বিভিন্ন দেশেও শীর্ঘ তালিকায় জায়গা করে নেয়। এরপর ২০০৬ সালের একক অ্যালবাম ইজ ইট লাভ? বিলবোর্ড হট ড্যান্স ক্লাব প্লে চার্টের তালিকায় শীর্ষস্থান লাভ করে। নাদিয়া আলী ১৯৮০ সালের ৩ আগস্ট তারিখে লিবিয়ায় ত্রিপোলিতে পাকিস্তানি বংশোদ্ভূত পিতা-মাতার ঘরে জন্মগ্রহণ করেন। মাত্র ৫ বছর বয়সে তিনি পরিবার নিয়ে স্থানান্তরিত হন এবং এরপর তিনি নিউইয়র্কের কুইন্স এলাকায় শৈশবকাল পার করেন। আলী ১৭ বছর বয়সে ভার্সেসের নিউ ইয়র্কের একটি অফিসে প্রাথমিকভাবে কর্মজীবন শুরু করেন। ভার্সেসের একজন সহকর্মী তাকে প্রযোজক মার্কাস মোজারের সাথে পরিচয় করিয়ে দিয়েছিলেন, যিনি জার্মানির মেয়েদের একটি দলবদ্ধ গোষ্ঠীর জন্য তার মূল প্রযোজনা সংস্থাগুলির সহযোগিতা করার জন্য একজন মহিলা গায়িকা খুজছিলেন। এরপর তিনি মোসের এর সাথে ২টি প্রযোজনা করার সুযোগ লাভ করেন, যেখানে আলী নিজেই একটি গানের কথা লেখেন এবং কণ্ঠ প্রদান করেন। স্টুডিও অ্যালবাম এমবার্স (২০০৯) সংকলন কুইন্স অব ক্লাব ট্রিলজি: রাবি এডিশন (২০১০) কুইন্স অব ক্লাব ট্রিলজি: অনিক্স এডিশন (২০১০) কুইন্স অব ক্লাব ট্রিলজি: ডায়মন্ড এডিশন (২০১০) আদনান সামী আতিফ আসলাম উদ্ধৃতি ত্রুটি: <ref> ট্যাগ বৈধ নয়; OCC নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; iiO নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; BB নামের সূত্রটির জন্য কোন লেখা প্রদান করা হয়নি "Nadia Ali"। Discogs। সংগ্রহের তারিখ ১৩ জুলাই ২০১৮।  Samantha (১০ নভেম্বর ২০১০)। "Q&A with dance music diva Nadia Ali: "I was a rebellious little teenage girl""। MTV Desi। ১৬ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৮।  "Nadia Ali talks about new album"। Submerge Magazine। সংগ্রহের তারিখ ১৩ জুলাই ২০১৮।  উদ্ধৃতি ত্রুটি: <ref> ট্যাগ বৈধ নয়; BT নামের সূত্রটির জন্য কোন লেখা প্রদান করা হয়নি জীবনী প্রবেশদ্বার দাপ্তরিক ওয়েবসাইট
রাজবাড়ী জাতীয় উদ্যান

রাজবাড়ি জাতীয় উদ্যান (ইংরেজি: Rajbari National Park) ভারতের ত্রিপুরা রাজ্যে অবস্থিত একটি জাতীয় উদ্যান। এটি ৩১.৬৩ বর্গকিলোমিটার এলাকা জুড়ে অবস্থিত। "Protected area network in India" (পিডিএফ)। Ministry of Environment and Forests, Government of India। পৃষ্ঠা 28। ৭ মার্চ ২০১২ তারিখে মূল (PDF) থেকে আর্কাইভ করা। সংগ্রহের তারিখ ২ এপ্রিল ২০১২।  Tripura
বিরুলিয়া ইউনিয়ন

বিরুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ৩০.১৪ বর্গ কিলোমিটার। ইউনিয়নের আকরান এলাকায় বিরুলিয়া ইউনিয়ন পরিষদ কার্যালয় অবস্থিত। বিরুলিয়া-আশুলিয়া মহাসড়ক বিরুলিয়া বেড়িবাঁধ বিরুলিয়া বেড়িবাঁধ বিরুলিয়া সেতু বিরুলিয়া-আশুলিয়া মহাসড়ক Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
বহুরূপী নাট্য সংস্থা

বহুরূপী নাট্য সংস্থা (ইংরেজি: Bahurupi Natya Sangstha) হচ্ছে বাংলাদেশের ময়মনসিংহের একটি বাংলা থিয়েটার দল। এটি ১৯৭৫ সনের ১ জুন গঠিত হয়। আগুনমুখা শাস্তি শহীদেরা কথা বলে (homage to language martyrs) শ্যামা (নৃত্যনাট্য) দায়-দায়িত্ব (মলয় ভৌমিক রচিত) চিত্রাঙ্গদা। "Bahurupi Natya Sangstha"। Bangladesh Group Theatre Federation। ১২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১২।  "Bahurupi Natya Sangstha stages"। দ্য ডেইলি স্টার। ডিসেম্বর ৯, ২০১১। সংগ্রহের তারিখ ১৬ অক্টোবর ২০১২।  "Theatre Festival begins in Mymensingh"। দ্য ডেইলি স্টার। জুন ২৫, ২০১২। সংগ্রহের তারিখ ১৬ অক্টোবর ২০১২।  "Bahurupi Natya Sangstha's Homage to Language Martyrs"। দ্য ডেইলি স্টার। ফেব্রুয়ারি ২৫, ২০১১। সংগ্রহের তারিখ ১৬ অক্টোবর ২০১২।  ""Shyama" staged in Mymensingh"। দ্য ডেইলি স্টার। সংগ্রহের তারিখ ১৬ অক্টোবর ২০১২।  "National Street Theatre Festival in Mymensingh"। দ্য ডেইলি স্টার। সংগ্রহের তারিখ ১৬ অক্টোবর ২০১২।  বহুরূপী নাট্য সংস্থা কর্তৃক ৩০ জুলাই, ২০১৫ প্রদর্শিত রবীন্দ্রনাথ ঠাকুরের নৃত্যনাট্য চিত্রাঙ্গদার একটি দৃশ্য। বহুরূপী নাট্য সংস্থা কর্তৃক ৩০ জুলাই, ২০১৫ প্রদর্শিত রবীন্দ্রনাথ ঠাকুরের নৃত্যনাট্য চিত্রাঙ্গদার একটি দৃশ্য।
আলোরোসের টলেমি

আলোরোসের টলেমি (গ্রিক: Πτολεμαῖος) (মৃত্যু-৩৬৫ খ্রিস্টপূর্বাব্দ) আর্গিয়াদ রাজবংশের রাজা তৃতীয় পেরদিক্কাসের রাজত্বকালের প্রথম দিকে ম্যাসিডনের রাজপ্রতিনিধি ছিলেন। টলেমি ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাস ও তাঁর প্রধানা পত্নী প্রথম ইউরিদিকের কন্যা ইউরিনোয়ের স্বামী ছিলেন। প্রথম ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে প্রথম ইউরিদিকেকে ক্ষমা করে দেন। ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা শিশু তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। ৩৬৫ খ্রিস্টপূর্বাব্দে তৃতীয় পেরদিক্কাস তাঁকে হত্যা করেন। Smith, William। "A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood."। Digital Collections। সংগ্রহের তারিখ ২০১১-০১-১৭।  Carney, Elizabeth Donnelly (২০০০)। Women and Monarchy in Macedonia। University of Oklahoma Press। পৃষ্ঠা 369। আইএসবিএন 9780806132129।  Diodorus Siculus (২০০৪)। "Diodorus Siculus, Library"। www.perseus.tufts.edu। সংগ্রহের তারিখ জানুয়ারি ১৭, ২০১১।